Autorité luxembourgeoise indépendante de l'audiovisuel

D'Autorité luxembourgeoise indépendante de l'audiovisuel (ALIA) ass e lëtzebuergescht ëffentlecht Etablissement dat mam Gesetz vum 27. August 2013 an d'Liewe geruff gouf. Et ass den Nationalen onofhängege Medieregulater dee vun enger EU-Direktiv gefuerdert gëtt.

D'ALIA ersetzt déi fréier Commission nationale des programmes a Commission indépendante de la radiodiffusion an huet deenen hir Kompetenzen iwwerholl.

 Aufgaben 
Der ALIA hir Haaptaufgab ass et sécherzestellen, datt déi audiovisuell Medien, déi ënner d'Lëtzebuerger Kompetenz falen, iwwerwaacht a kontrolléiert ginn, an esou sécherzestellen, datt se d'Gesetzer, d'Reglementer an d'Cahier-de-chargen anhalen. D'ALIA iwwerwaacht deemno de Contenu vun den Televisiouns- a Radiossendungen, deenen hir Publicitéitsaktivitéiten a bewäert d'Alterslimitte vun de Kinosfilmer. Si ass och verantwortlech fir d'Iwwerwaache vum Walkampf, se muss de Public iwwer politesch Meenungsëmfroen informéieren an huet Kompetenzen am Kader vum „Whistleblowergesetz“ an an der Mediebildung.

 Gouvernance 

 Verwaltungsrot an Direkter 
De Verwaltungsrot vun der ALIA besteet aus fënnef Memberen.
+Verwaltungsrot an Direktioun vun der ALIAPeriodPresidentMemberenDirekter2013-2019Thierry HoscheitJeannot Clement, Valérie Dupong,
Luc Weitzel, Claude WolfPresentatioun an engem Pressecommuniqué vum 3. Mäerz 2014, S.3-4Romain A. Kohn2019-2024Thierry HoscheitValérie Dupong, Marc Glesener, 
Claude Wolf, Luc WeitzelPaul Henri Lorenz2024-2029Thierry Hoscheitzeréckgetrueden op de 15. September 2024Valérie Dupong, Claude Wolf, Luc Weitzel, Romain SchroederCindy BauwensMarc Glesener
Wann eng Plainte bei der ALIA agereecht gëtt, ass et um Verwaltungsrot fir ze kucken, ob se zougelooss gëtt oder net. De Verwaltungsrot decidéiert ob eng Enquête an d'Weeër geleet gëtt, en enregistréiert d'Verstéiss géint d'Mediegesetz an d'Reglementer gradewéi déi géint kontraktuell Verflichtungen.

Wann d'ALIA e Verstouss vun engem Tëlees- oder Radiosender feststellt, kann de Verwaltungsrot eng vun de Sanktiounen déi am Gesetz virgesi si verhänken, nodeems dat mam Direkter ofgeschwat gouf.

D'Sanktioun kann entweeder sinn:

 e Verweis ( blâme),
 e Verweis mat der Verflichtung e Communiqué iwwer d'Antenn virzeliesen, oder
 eng Geldstrof tëscht 250 a 25.000 Euro.

 Consultativ Assemblée 
D'consultativ Assemblée ass eng Kommissioun déi aus maximal fënnefanzwanzeg Membere besteet, an déi vun deenen Organisatiounen, déi am meeschten am sozialen a kulturelle Liewen zu Lëtzebuerg present sinn, delegéiert ginn. Se gi fir eng Period vu fënnef Joer ernannt.

D'Assemblée muss ë. a. am Kader vun enger Instruktioun iwwer verschidde Sujeten déi am Gesetz opgezielt sinn, ëm en Avis gefrot ginn; et handelt sech dobäi z. B. ëm d'Verbuet fir zur Gewalt, zum Haass an zum Terrorismus opzeruffen, ëm Protektioun vun de Mannerjäregen, asw.

Am Joer 2023 koum d'consultativ Assemblée sechsmol beieneen an huet zwéin Avisen ofginn.

 Personal 
Am Ufank hat d'ALIA 6 Mataarbechter; Enn 2024 waren et der 14 (inklusiv der Direktesch).

 Programmiwwerwaachung 
Bei hirer Grënnung huet d'ALIA 80 Servicer iwwerwaachtPierre Sorlut: "Jurassic TV." d'Lëtzebuerger Land Nr. 27, 09.07.2021, S.9., 2023 ass d'Zuel op knapp 450 Servicer eropgaangen. 
+Entwécklung vun der Zuel vun iwwerwaachte Servicer201520162017201820192020202120222023Lëtzebuergesch Tëlessprogrammer65736878123133138156132international Tëlessprogrammer01381722182202200VOD191313111217304681VSP00000001111Radiossprogrammer181818182021202020Total10210510211562192370435444

 Um Spaweck 
 Der ALIA hir Websäit.
 Organisatiounen, déi an der consultativer Assemblée vertruede sinn (Arrêté grand-ducal vum 11. Februar 2020)
 Thierry Hoscheit gibt ALIA-Vorsitz ab, wort.lu, 04.07.2024

Kategorie:Ëffentlech Etablissementer zu Lëtzebuerg
Kategorie:Medien zu Lëtzebuerg